Proposta għal deċiżjoni tal-Kunsill dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) /* KUMM/2008/0196 finali - CNS 2008/0077 */





[pic] | KUMMISSJONI TAL-KOMUNITAJIET EWROPEJ | Brussel 16.4.2008 KUMM(2008) 196 finali 2008/0077 (CNS) Proposta għal DEĊIŻJONI TAL-KUNSILL dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) (preżentata mill-Kummissjoni) MEMORANDUM TA’ SPJEGAZZJONI 1. Il-kuntest tal-proposta ● Ir-raġunijiet għall-proposta u l-għanijiet tagħha L-għan ta’ din il-proposta, u l-proposta għal Regolament tal-Kunsill dwar l-istess suġġett, hu li jiġi stabbilit il-kuntest legali li jirregola l-migrazzjoni mis-Sistema ta’ Informazzjoni ta’ Schengen fl-għamla preżenti tagħha SIS 1+ għas-Sistema ta’ Informazzjoni ta’ Schengen tat-tieni ġenerazzjoni (SIS II). ● Il-kuntest ġenerali Is-Sistema ta’ Informazzjoni ta’ Schengen (SIS) stabbilita skond id-dispożizzjonijiet tat-Titolu IV tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen ta’ l-14 ta’ Ġunju 1985 bejn il-gvernijiet ta’ l-Istati ta’ l-Unjoni Ekonomika tal-Benelux, ir-Repubblika Federali tal-Ġermanja u Franza dwar l-abolizzjoni gradwali ta’ kontrolli fil-fruntieri komuni tagħhom (il-Konvenzjoni ta’ Schengen), u l-iżvilupp ulterjuri tagħha, SIS 1+, tikkostitwixxi għodda essenzjali għall-applikazzjoni tad-dispożizzjonijiet ta’ l-acquis ta’ Schengen kif inhu integrat fil-kuntest ta’ l-Unjoni Ewropea. L-iżvilupp tat-tieni ġenerazzjoni tas-SIS (SIS II) ingħata lill-Kummissjoni skond ir-Regolament tal-Kunsill (KE) Nru 2424/2001 u d-Deċiżjoni tal-Kunsill 2001/886/JHA tas-6 ta' Diċembru 2001 dwar l-iżvilupp tat-tienti ġenerazzjoni tas-Sistema ta' Informazzjoni ta' Schengen (SIS II). Is-SIS II se tieħu post is-SIS 1+. L-iżvilupp ta' SIS II iqis l-aħħar żviluppi fil-qasam tat-teknoloġija ta’ l-informatika u jippermetti l-introduzzjoni ta’ funzjonalitajiet ġodda. Dispożizzjonijiet dwar l-istabbiliment, it-tħaddim u l-użu ta' SIS II huma mniżżla fir-Regolament (KE) Nru. 1987/2006 tal-Parlament Ewropew u tal-Kunsill[1] ta' l-20 ta' Diċembru 2006 dwar l-istabbiliment, it-tħaddim u l-użu ta' Sistema ta' Informazzjoni ta' Schengen tat-tieni ġenerazzjoni (SIS II) u d-Deċiżjoni tal-Kunsill 2007/533/ĠAI[2] tat-12 ta' Ġunju 2007 dwar l-istabbiliment, it-tħaddim u l-użu tas-Sistema ta' Informazzjoni ta' Schengen tat-tieni ġenerazzjoni (SIS II). Dawn l-istrumenti jipprevedu li jkunu applikabbli biss għall-Istati Membri li jipparteċipaw fis-SIS 1+ mid-dati li għandhom jiġu stabbiliti mill-Kunsill, li jaġixxi bl-unanimità tal-Membri tiegħu li jirrappreżentaw il-gvernijiet ta’ l-Istati Membri li jipparteċipaw fis-SIS 1+. Imbagħad, dawn għandhom jieħdu post id-dispożizzjonijiet ta’ l-acquis ta’ Schengen li jirregolaw is-SIS 1+, b’mod partikolari d-dispożizzjonijiet rilevanti fil-Konvenzjoni ta’ Schengen. Qabel ma jkun jista’ jiġri dan, l-utenti tas-SIS 1+ preżenti jkollhom jaqilbu għall-ambjent tas-SIS II. Għalhekk, huwa meħtieġ li jiġi definit qafas legali għall-migrazzjoni mis-sistema SIS 1+ għas-SIS II. Sabiex jonqsu r-riskji ta' tħarbit fis-servizz matul iż-żmien tal-migrazzjoni, se jkun possibbli li s-SIS 1+ u ċerti partijiet tekniċi ta' l-arkitettura ta' SIS II joperaw b'mod parallel għal perjodu tranżitorju, permezz ta' arkitettura teknika provviżorja. Il-perjodu tal-migrazzjoni għandu jinżamm limitat ħafna. ● Dispożizzjonijiet eżistenti fil-qasam kopert bil-proposta - il-Konvenzjoni tad-19 ta’ Ġunju 1990 li timplimenta l-Ftehim ta’ Schengen ta’ l-14 ta’ Ġunju 1985 bejn il-gvernijiet ta’ l-Istati ta’ l-Unjoni Ekonomika tal-Benelux, ir-Repubblika Federali tal-Ġermanja u Franza dwar l-abolizzjoni gradwali tal-kontrolli fuq il-fruntieri komuni tagħhom[3] (il-Konvenzjoni ta’ Schengen); - Ir-Regolament tal-Kunsill (KE) Nru 2424/2001 tas-6 ta’ Diċembru 2001 dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni (SIS II)[4] kif emendat bir-Regolament tal-Kunsill (KE) 1988/2006 tal-21 ta’ Diċembru 2006[5]; - Id-Deċiżjoni tal-Kunsill 2001/886/JHA tas-6 ta’ Diċembru 2001[6] dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni (SIS II) kif emendata bid-Deċiżjoni tal-Kunsill 2006/1007/ĠAI tal-21 ta’ Diċembru 2006[7]; - ir-Regolament (KE) Nru 1987/2006 tal-Parlament Ewropew u tal-Kunsill ta’ l-20 ta’ Diċembru 2006 dwar l-istabbiliment, it-tħaddim u l-użu tas-sistema ta’ Informazzjoni ta’ Schengen tat-tieni ġenerazzjoni (SIS II) ; - id-Deċiżjoni tal-Kunsill 2007/533/ĠAI tat-12 ta’ Ġunju 2007 dwar l-istabbiliment, it-tħaddim u l-użu tas-Sistema ta’ Informazzjoni ta’ Schengen tat-Tieni Ġenerazzjoni (SIS II) ; - ir-Regolament (KE) Nru 1986/2006 tal-Parlament Ewropew u tal-Kunsill ta’ l-20 ta’ Diċembru 2006 dwar l-aċċess għas-Sistema ta’ Informazzjoni ta’ Schengen tat-Tieni Ġenerazzjoni (SIS II) mis-servizzi fl-Istati Membri responsabbli għall-ħruġ ta’ ċertifikati ta’ reġistrazzjoni tal-vetturi[8]; - id-Deċiżjonijiet tal-Kummissjoni 2007/170/KE u 2007/171/KE tas-16 ta’ Marzu 2007 li jistabbilixxu r-rekwiżiti tan-netwerk għas-Sistema ta’ Informazzjoni ta’ Schengen II[9]. - ir-Regolament tal-Kunsill (KE) Nru 189/2008 tat-18 ta’ Frar 2008 dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II)[10]; - id-Deċiżjoni tal-Kunsill 2008/173/KE tat-18 ta’ Frar 2008 dwar it-testijiet tat-tieni ġenerazzjoni tas-Sistema ta’ Informazzjoni ta’ Schengen (SIS II)[11]; | ● Konsistenza ma’ politiki u għanijiet oħra ta’ l-Unjoni Mhux applikabbli. 2. Il-konsultazzjoni mal-partijiet interessati u l-valutazzjoni ta’ l-impatt ● Konsultazzjoni mal-partijiet interessati Il-metodi ta’ konsultazzjoni, l-oqsma prinċipali immirati u profil ġenerali ta’ dawk li wieġbu L-esperti ta’ l-Istati Membri huma involuti mill-qrib fl-iżvilupp ta’ SIS II, b’mod partikolari fil-qafas tal-Kumitat tas-SIS II. Fit-13 ta’ Settembru 2007 ġie stabbilit grupp ta’ ħidma konsultattiv (il-Grupp ta’ Ħidma dwar il-Migrazzjoni) fi ħdan il-Kumitat tas-SIS II sabiex jiġu eżaminati punti speċifiċi dwar il-migrazzjoni taas-SIS II. Il-kwistjonijiet identifikati għall-kuntesti ta' migrazzjoni differenti ġew studjati bil-kontribuzzjoni u l-parteċipazzjoni tal-partijiet kollha involuti. L-evalwazzjoni li ħarġet għalhekk tiddeskrivi b'mod komprensiv l-istrateġija, l-ippjanar u t-tqassim tal-ħidmiet għall-migrazzjoni mis-SIS 1+ għas-SIS II. Barra minn dan, fil-laqgħa tiegħu tat-28 ta' Frar 2008, il-Kunsill stieden lill-Kummissjoni biex tippreżenta, mingħajr dewmien, il-proposti legali li permezz tagħhom ikunu jistgħu jiddaħħlu fil-baġit ta' l-Unjoni Ewropea l-attivitajiet kollha fl-2009 għas-SIS II inkluż, jekk ikun hemm bżonn, aktar attivitajiet ta' żvilupp u biex jiġu regolati l-attivitajiet tas-SIS II li huwa maħsub li jsiru sal-mument tal-bidu tal-ħidmiet. Il-Kummissjoni ġiet ukoll mistidna tipprovdi konvertitur, biex jintuża għal żmien limitat ħafna, li jgħaqqad is-SIS 1+ mas-SIS II sabiex jiġi żgurat li s-SIS tkun tista' tibqa' topera jkunu xi jkunu ċ-ċirkostanzi. Sommarju tat-tweġibiet u kif ġew meqjusa Din il-proposta tieħu f'kunsiderazzjoni r-riżultat ta' diskussjonijiet estensivi ma' l-Istati Membri, speċjalment fil-qafas tal-Kumitat tas-SIS II. ● Il-ġbir u l-użu ta’ l-għarfien espert Ma ntużax għarfien espert barrani fil-preparazzjoni ta’ din il-proposta. ● Valutazzjoni ta’ l-impatt Ma hi meħtieġa l-ebda Evalwazzjoni ta' l-Impatt għal din il-proposta ta' Deċiżjoni tal-Kunsill li mhix inkluża fil-Programm Annwali Leġiżlattiv u ta' Ħidma tal-Kummissjoni (CLWP). 3. L-elementi ġuridiċi tal-proposta ● Sommarju ta’ l-azzjoni proposta L-għan tal-proposta preżenti huwa li jiġi stabbilit qafas legali li jirregola l-migrazzjoni mis-SIS 1+ għas-SIS II, li jinkludi test komprensiv sabiex jintwera, b'mod partikolari, li l-livell ta’ prestazzjoni tas-SIS II huwa mill-inqas ekwivalenti għal dak tas-SIS 1+. Barra minn dan, għandha wkoll l-għan li tirregola l-prova dwar l-iskambju ta' informazzjoni supplimentari. Il-proposta temenda wkoll il-Konvenzjoni ta’ Schengen billi tistabbilixxi arkitettura temporanja għat-tħaddim tas-SIS 1+ matul perjodu tranżitorju sakemm il-proċess ta’ migrazzjoni jkun tlesta. Għal dan il-għan, il-proposta tiddefinixxi arkitettura temporanja ta’ Sistema ta’ Informazzjoni ta’ Schengen u tistabbilixxi l-ħidmiet u r-responsabbiltajiet għall-iżvilupp tagħha kif ukoll il-ħidmiet u r-responsabbiltajiet waqt il-proċess ta’ migrazzjoni. L-arkitettura teknika se tippermetti s-sistema ċentrali preżenti tas-SIS 1+ (C.SIS), kif imsemmi fl-Artikolu 92 tal-Konvenzjoni ta' Schengen, li tibqa' titħaddem matul il-perjodu ta' tranżazzjoni. Lil hinn mid-disponibbiltà tas-SIS 1+ u tas-sistema SIS II Ċentrali, matul dan il-perjodu interim għandu jkun hemm għodda teknika ('konvertitur') li jippermetti l-iskambju b’suċċess tad-dejta tas-SIS bejn is-SIS 1+ u s-SIS II, u li għandu jkun użat għal perjodu limitat ħafna. Ċerti elementi ta’ l-arkitettura interim għandhom ikunu disponibbli mill-Istati Membri, uħud minn Franza għan-nom ta’ l-Istati Membri, u oħrajn mill-Kummissjoni. Il-Kummissjoni għandha l-possibbiltà li tagħti b'kuntratt lil, fost oħrajn, entitajiet pubbliċi nazzjonali, it-twettiq ta' ċerti ħidmiet. Il-Kummissjoni u l-Istati Membri jridu jikkollaboraw mill-qrib fl-iżvilupp u t-tħaddim ta’ l-elementi tekniċi għall-arkitettura temporanja tas-SIS. Fl-aħħarnett, din il-proposta tkopri l-attivitajiet kollha tal-manutenzjoni u ta’ l-iżvilupp tas-SIS II ċentrali, l-infrastruttura tal-komunikazzjoni u s-sistemi nazzjonali (N.SIS II) li għandhom ikunu meħtieġa matul il-perjodu ta’ l-applikazzjoni tagħha. ● Il-bażi legali Il-bażi ġuridika għal din id-Deċiżjoni hija l-Artikoli 30(1) (a) u (b), 31(1)(a) u (b) u 34(2) (c) tat-Trattat dwar l-Unjoni Ewropea kif tikkonċerna l-kooperazzjoni operattiva bejn l-awtoritajiet kompetenti ta’ l-Istati Membri fir-rigward tal-prevenzjoni, l-iskoperta u l-investigazzjoni ta’ offiżi kriminali, kif ukoll il-ġbir, il-ħażna, l-ipproċessar, l-analiżi u l-iskambju ta’ informazzjoni rilevanti. Barra dan, din il-proposta għandha x'taqsam ma' l-iffaċilitar u t-tħaffif ta’ kooperazzjoni bejn ministeri u awtoritajiet ġuridiċi jew ekwivalenti kompetenti ta’ l-Istati Membri, inkluża, fejn ikun xieraq, kooperazzjoni permezz ta’ Eurojust. ● Il-prinċipju tas-sussidjarjetà Il-proposta tirrispetta l-prinċipju tas-sussidjarjetà fis-sens li l-għan prinċipali ta’ l-azzjoni proposta, jiġifieri l-migrazzjoni mis-SIS 1+ għas-SIS II, ma tistax tinkiseb mill-Istati Membri individwalment. ● Il-prinċipju tal-proporzjonalità Il-proposta preżenti ma teċċedix dak li hu neċessarju biex tikseb l-għan tagħha. Hija tikkonforma mal-prinċipju tal-proporzjonalità peress li l-attivitajiet tal-Kummissjoni huma ristretti għall-elementi ċentrali tas-SIS II, għall-attivitajiet ta’ koordinazzjoni u appoġġ u għad-dispożizzjoni ta’ għodda teknika li tippermetti l-iskambju b’suċċess tad-dejta tas-SIS 1+ bejn is-SIS 1+ u s-SIS II ('il-konvertitur'). L-Istati Membri jżommu l-kompetenza tagħhom rigward il-migrazzjoni tad-dejta innifisha u jibgħu responsabbli għas-sistemi nazzjonali. ● L-għażla ta’ l-istrumenti Deċiżjoni tal-Kunsill ibbażata fuq l-Artikoli 30(1) (a) u (b), 31(1)(a) u (b) u 34(2) (c) tat-Trattat dwar l-Unjoni Ewropea hija l-aktar strument xieraq għall-azzjoni proposta. L-użu ta’ deċiżjoni bħala l-att huwa ġustifikat minħabba l-ħtieġa li jiġu applikati regoli komuni, b’mod partikolari in konnessjoni ma’ l-ipproċessar ta’ dejta fis-sistema. Deċiżjoni ta' qafas mhix l-istrument xieraq billi l-proposta ma tinvolvi l-ebda approssimazzjoni tal-liġijiet ta’ l-Istati Membri. Minħabba n-natura ta’ żewġ pilastri tas-SIS II, Regolament tal-Kunsill ibbażat fuq l-Artikolu 66 tat-Trattat tal-KE għandu jikkomplementa d-Deċiżjoni tal-Kunsill li qed tiġi proposta. 4. L-implikazzjonijiet baġitarji Ir-Regolament tal-Kunsill (KC) Nru 2424/2001 u d-Deċiżjoni tal-Kunsill 2001/886/JHA dwar l-iżvilupp tas-Sistema ta’ Informazzjoni ta’ Schengen tat-tieni ġenerazzjoni stabbilew li l-ispiża involuta fl-iżvilupp tas-SIS II għandha titħallas mill-baġit ġenerali ta’ l-Unjoni Ewropea. Bl-istess mod, skond l-Artikolu 5 tar-Regolament (KE) Nru 1987/2006 tal-Parlament Ewropew u tal-Kunsill ta’ l-20 ta’ Diċembru 2006 u skond l-Artikolu 5 tad-Deċiżjoni tal-Kunsill Nru 533/2007 tat-12 ta’ Ġunju 2007 l-ispejjeż għall-istabbiliment, għat-tħaddim u għall-manutenzjoni tas-SIS II Ċentrali u għall-Infrastruttura tal-Komunikazzjoni għandhom jitħallsu mill-baġit ġenerali ta’ l-Unjoni Ewropea. L-ispejjeż għall-istabbiliment, għat-tħaddim u għall-manutenzjoni ta’ kull N.SIS II għandhom jitħallsu mill-Istat Membru kkonċernat. B’mod konformi ma’ dan il-qafas legali, il-proposta preżenti tistabbilixxi li l-ispejjeż li jinqalgħu minħabba l-migrazzjoni, it-test komprensiv, il-manutenzjoni u l-miżuri ta’ żvilupp fuq livell ċentrali (is-SIS II Ċentrali u l-Infrastruttura tal-Komunikazzjoni) għandhom jitħallsu mill-baġit ġenerali ta’ l-Unjoni Ewropea. L-ispejjeż ta’ l-ittestjar, tal-migrazzjoni, tal-manutenzjoni u ta’ l-iżvilupp tas-sistemi nazzjonali, inkluż l-N.SIS II, għandhom jitħallsu minn kull Stat Membru kkonċernat. L-ispejjeż li jinqalgħu minħabba l-attivitajiet fuq livell ta’ SIS 1+, inklużi l-attivitajiet supplementari ta' Franza, għan-nom ta’ l-Istati Membri (tas-SIS 1+), għandhom jitħallsu skond l-Artikolu 119 tal-Konvenzjoni ta’ Schengen. Dan l-Artikolu jistipula li l-ispejjeż ta’ l-installazzjoni u tal-funzjoni ta’ appoġġ tekniku tas-SIS 1+, kif imsemmi fl-Art.92 (3) tal-Konvenzjoni, inkluż l-ispejjeż tal-linji li jikkollegaw it-taqsimiet nazzjonali tas-Sistema ta’ Informazzjoni ta’ Schengen għat-tħaddim ta’ l-appoġġ tekniku, għandhom jitħallsu b’mod konġunt mill-Istati Membri, filwaqt li l-ispejjeż ta’ l-installazzjoni u sabiex titħaddem it-taqsima nazzjonali tas-Sistema ta’ Informazzjoni ta’ Schengen għandhom jitħallsu minn kull Stat Membru individwali. Il-Kummissjoni ppreparat dikjarazzjoni finanzjarja annessa ma’ din il-proposta. 5. Informazzjoni addizzjonali ● Emenda tal-leġiżlazzjoni eżistenti L-adozzjoni tal-proposta se tirrikjedi li l-Konvenzjoni ta’ Schengen tiġi emendata. ● Klawżola ta’ analiżi/reviżjoni/estinzjoni Il-proposta fiha klawżola ta’ estinzjoni. Din tiskadi fid-data li għandha tiġi stabbilita mill-Kunsill, li jaġixxi skond l-Artikolu 71(2) tad-Deċiżjoni Nru 533/2007/ĠAI. ● L-iskeda taż-żmien Din id-Deċiżjoni għandha tiġi adottata mhux aktar tard minn Ottubru 2008 sabiex tiġi żgurata l-kontinwità tal-preparazzjonijiet u tat-twettiq f'waqtu ta' l-attivitajiet ikkonċernati. 2008/0077 (CNS) Proposta għal DEĊIŻJONI TAL-KUNSILL dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) IL-KUNSILL TA’ L-UNJONI EWROPEA, Wara li kkunsidra t-Trattat dwar l-Unjoni Ewropea, u partikolarment l-Artikolu 30 (1)(a) u (b), l-Artikolu 31 (1) (a) u (b) u l-Artikolu 34(2)(c) tiegħu, Wara li kkunsidra l-proposta tal-Kummissjoni[12], Wara li kkunsidra l-opinjoni tal-Parlament Ewropew[13], Billi: 1. Is-Sistema ta’ Informazzjoni ta’ Schengen (SIS), stabbilita b’mod konformi mad-dispożizzjonijiet tat-Titolu IV tal-Konvenzjoni tad-19 ta’ Ġunju 1990 li timplimenta l-Ftehim ta’ Schengen ta’ l-14 ta’ Ġunju 1985 bejn il-gvernijiet ta’ l-Istati ta’ l-Unjoni Ekonomika tal-Benelux, ir-Repubblika Federali tal-Ġermanja u r-Repubblika ta' Franza dwar l-abolizzjoni gradwali tal-kontrolli fuq il-fruntieri komuni tagħhom[14] (minn issa 'l quddiem 'il-Konvenzjoni ta’ Schengen'), u l-iżvilupp sussegwenti tagħha, is-SIS 1+, jikkostitwixxu għodda essenzjali għall-applikazzjoni tad-dispożizzjonijiet ta’ l-acquis ta’ Schengen, kif dawn ġew integrati fil-qafas ta’ l-Unjoni Ewropea. 2. L-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II) ingħata lill-Kummissjoni skond ir-Regolament tal-Kunsill (KE) Nru 2424/2001[15] tas-6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II) u d-Deċiżjoni tal-Kunsill 2001/886/ĠAI[16] dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II). Iż-żewġ strumenti ġuridiċi jiskadu fil-31 ta’ Diċembru 2008. Din id-Deċiżjoni tissupplimenta dawn l-istrumenti u għandha tiskadi fid-data stabbilita mill-Kunsill li jaġixxi skond l-Artikolu 71(2) tad-Deċiżjoni tal-Kunsill 2007/533/ĠAI tat-12 ta' Ġunju 2007[17]. 3. Is-SIS II ġiet stabbilita bir-Regolament (KE) Nru 1987/2006 dwar l-istabbiliment, it-tħaddim u l-użu ta' Sistema ta' Informazzjoni ta' Schengen tat-tieni ġenerazzjoni (SIS II)[18], u bid-Deċiżjoni tal-Kunsill 2007/533/ĠAI. 4. Dan ir-Regolament għandu jkun bla ħsara għar-Regolament (KE) Nru 1987/2006 u għad-Deċiżjoni 2007/533/ĠAI u, b'mod partikolari, għall-ħidmiet u r-responsabbilitajiet tal-kumitat regolatorju stabbilit bl-Artikolu 51(2) u bl-Artikolu 67 tagħhom, rispettivament. Il-kumitat regolatorju stabbilit b'dawn l-istrumenti għandu, fost affarijiet oħra, l-kompetenza fejn jidħol it-tfassil ta' protokolli u proċeduri tekniċi biex jiżgura l-kompatibbiltà bejn is-sistemi nazzjonali, u mal-funzjoni ta' appoġġ tekniku tas-SIS II. 5. Huwa meħtieġ li jiġu stabbiliti l-kundizzjonijiet, il-proċeduri u r-responsabbiltajiet li li permezz tagħhom għandha sseħħ il-migrazzjoni mis-SIS 1+ għas-SIS II. 6. Test komprensiv tas-SIS II għandu jiġi eżegwit b’kooperazzjoni sħiħa bejn l-Istati Membri u l-Kummissjoni. L-Istati Membri għandhom iwettqu test fuq l-iskambju ta’ informazzjoni supplimentari. 7. Il-parteċipazzjoni ta’ l-Istati Membri li m’għandhomx konnessjoni mas-SIS 1+ fit-test komprensiv tas-SIS II u t-test dwar l-iskambju ta’ l-informazzjoni supplimentari m’għandux jinfluwenza t-tlestija b’suċċess ta’ dawn it-testijiet. 8. Il-Kummissjoni u l-Istati Membri għandhom jikkooperaw mill-qrib matul il-passi kollha tal-migrazzjoni sabiex il-proċess ikun jista' jsir kollu. 9. Fir-rigward tas-SIS 1+, l-Artikolu 92 tal-Konvenzjoni ta’ Schengen jaħseb għal funzjoni ta’ appoġġ tekniku (C.SIS). Fir-rigward tas-SIS II, ir-Regolament (KE) Nru 1987/2006 u d-Deċiżjoni 2007/533/JHA jipprevedu għas-SIS II Ċentrali, magħmula minn funzjoni ta’ appoġġ tekniku u minn interface nazzjonali uniformi (NI-SIS). Il-funzjoni ta' appoġġ tekniku tas-SIS II Ċentrali għandha tkun ibbażata fi Strasbourg (Franza), fil-waqt li l-faċilità ta' back-up tkun ibbażata f'St. Johann im Pongau (l-Awstrija). 10. Sabiex tiġi faċilitata l-migrazzjoni mis-SIS 1+ għas-SIS II għandha tiġi stabbilita, u ppruvata, arkitettura temporanja għas-Sistema ta’ Informazzjoni ta’ Schengen. L-arkitettura temporanja m’għandu jkollha l-ebda impatt fuq id-disponibbiltà operattiva tas-SIS 1+. L-għodod tekniċi li jippermettu t-twaqqif ta’ l-arkitettura temporanja għandhom jiġu fornuti mill-Istati Membri li jipparteċipaw fis-SIS 1+ u mill-Kummissjoni. 11. L--Istat Membru li joħroġ l-allert għandu jkun responsabbli sabiex jiżgura li d-dejta li tiddaħħal fis-Sistema ta’ Informazzjoni ta’ Schengen tkun preċiża, aġġornata u legali. 12. L-Istati Membri li jkunu qed jipparteċipaw fis-SIS 1+ għandhom jaqilbu mis-SIS 1+ għas-SIS II billi jużaw l-arkitettura temporanja tal-migrazzjoni, bl-appoġġ ta' Franza, li taġixxi f'isem l-Istati Membri u l-Kummissjoni. 13. Il-Kummissjoni hi, u għandha tibqa' responsabbli għas-SIS II Ċentrali u għall-infrastruttura tal-komunukazzjoni tagħha. Huwa meħtiep li tinżamm u fejn ikun xieraq, li tkompli tiġi żviluppata, s-SIS II Ċentrali u l-Infrastruttura tal-Komunikazzjoni tagħha. L-iżvilupp addizzjonali tas-SIS II Ċentrali għandu jinkludi dejjem il-korrezzjoni ta’ l-iżbalji. Il-Kummissjoni għandha tipprovdi l-koordinazzjoni u l-appoġġ għall-attivitajiet konġunti. 14. L-Istati Membri huma u għandhom jinżammu responsabbli għas-sistemi nazzjonali tagħhom. Huwa meħtieġ li tinżamm u, fejn ikun xieraq, tkompli tiġi żviluppata, in-N.SIS II. 15. Franza hi u għandha tibqa' responsabbli għal C.SIS. 16. Il-Kummissjoni għandha jkollha l-possibbiltà li tikkuntratta lil partijiet terzi, inkluż entitajiet pubbliċi nazzjonali, il-kompiti li jiġu konferiti lilha bis-saħħa ta’ din id-Deċiżjoni, kif ukoll kompiti li jikkonċernaw l-implimentazzjoni tal-baġit, skond ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej[19]. 17. Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwi fir-rigward ta' l-ipproċessar ta' dejta personali mill-istituzzjonijiet u korpi Komunitarji u dwar il-moviment liberu ta' din id-dejta[20] japplika għall-ipproċessar tad-data personali mill-Kummissjoni. 18. Il-Kontrollur Ewropew għall-Protezzjoni tad-Dejta, maħtur skond id-Deċiżjoni 2004/55/KE tal-Parlament Ewropew u tal-Kunsill tat-22 ta' Diċembru 2003 li taħtar il-korp konsultattiv indipendenti stipulat fl-Artikolu 286 tat-Trattat tal-KE[21], għandu l-kompetenza li jissorvelja l-attivitajiet ta' l-istituzzjonijiet u l-korpi tal-Komunità fejn jidħol l-ipproċessar tad-dejta personali. L-Artikoli 126 sa 130 tal-Konvenzjoni ta’ Schengen fihom dispożizzjonijiet speċifiċi dwar il-protezzjoni ta’ dejta personali. L-Artikolu 118 tal-Konvenzjoni ta’ Schengen fihom dispożizzjonijiet speċifiċi dwar il-protezzjoni ta’ dejta personali. 19. Billi l-għanijiet ta’ l-azzjoni li għandha tittieħed, jiġifieri li tiġi stabbilita l-arkitettura temporanja għall-migrazzjoni tad-dejta mis-SIS 1+ għas-SIS II, ma jistgħux jinkisbu b’mod suffiċjenti mill-Istati Membri u jistgħu, għalhekk, minħabba l-iskala u l-effetti ta’ l-azzjoni, jinkisbu aħjar fil-livell ta’ l-Unjoni, huwa meqjus li l-adozzjoni tal-miżura preżenti huwa skond il-prinċipju ta’ sussidjarjetà, kif stabbilit fl-Artikolu 5 tat-Trattat tal-KE u msemmi fl-Artikolu 2 tat-Trattat tal-UE. Skond il-prinċipju tal-proporzjonalità, din id-Deċiżjoni ma teċċedix dak li hu neċessarju biex jinkisbu dawk l-għanijiet. 20. Din id-Deċiżjoni tirrispetta d-drittijiet fundamentali u tosserva l-prinċipji rikonoxxuti b’mod partikolari mill-Karta ta’ Drittijiet Fundamentali ta’ l-Unjoni Ewropea. 21. Il-Konvenzjoni ta' Schengen għandha tiġi emendata sabiex is-SIS 1+ tkun tista' tiġi integrata fl-arkitettura temporanja għall-migrazzjoni. 22. Ir-Renju Unit qiegħed jieħu sehem f'din id-Deċiżjoni, skond l-Artikolu 5 tal-Protokoll li jintegra l-acquis ta' Schengen fil-qafas ta' l-Unjoni Ewropea anness mat-Trattat dwar l-UE u mat-Trattat tal-KE, u l-Artikolu 8(2) tad-Deċiżjoni tal-Kunsill Nru 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq sabiex jieħdu sehem f'xi dispożizzjonijiet ta' l-acquis ta' Schengen[22]. 23. L-Irlanda qed tieħu sehem f’din id-Deċiżjoni skond l-Artikolu 5 tal-Protokoll li jintegra l- acquis ta’ Schengen fil-kuntest ta’ l-Unjoni Ewropea anness mat-Trattat ta’ l-UE u mat-Trattat tal-KE, u l-Artikolu 6(2) tad-Deċiżjoni tal-Kunsill 2002/192/KE tat-28 ta’ Frar 2002 rigward it-talba ta’ l-Irlanda biex tieħu sehem f’uħud mid-dispożizzjonijiet ta’ l-acquis ta’ Schengen[23]. 24. Din id-Deċiżjoni hija mingħajr preġudizzju għall-arranġamenti għall-parteċipazzjoni parzjali tar-Renju Unit u ta’ l-Irlanda fl-acquis ta’ Schengen, kif definit rispettivament bid-Deċiżjoni tal-Kunsill 2000/365/KE u bid-Deċiżjoni 2002/192/KE. 25. Fir-rigward ta’ l-Iżlanda u tan-Norveġja, din id-Deċiżjoni tikkostitwixxi żvilupp fid-dispożizzjonijiet ta’ l-acquis ta’ Schengen fis-sens tal-Ftehim konkluż bejn il-Kunsill ta’ l-Unjoni Ewropea u r-Repubblika ta’ l-Iżlanda u r-Renju tan-Norveġja rigward l-assoċjazzjoni ta’ dawk iż-żewġ Stati fl-implimentazzjoni, fl-applikazzjoni u fl-iżvilupp ta’ l- acquis ta’ Schengen[24], li jaqgħu taħt il-qasam imsemmi fl-Artikolu 1, il-punt G tad-Deċiżjoni tal-Kunsill 1999/437/KE tas-17 ta’ Mejju 1999 dwar ċerti arranġamenti għall-applikazzjoni ta’ dak il-Ftehim konkluż bejn il-Kunsill ta' l-Unjoni Ewropea u r-Repubblika ta' l-Iżlanda u r-Renju tan-Norveġja dwar l-assoċjazzjoni ta' dawn iż-żewġ Stati ma' l-implimentazzjoni, l-applikazzjoni u l-iżvilupp ta' l-acquis ta' Schengen[25]. 26. Fir-rigward ta’ l-Iżvizzera, din id-Deċiżjoni tikkostitwixxi żvilupp fid-dispożizzjonijiet ta’ l-acquis ta’ Schengen skond it-tifsira tal-Ftehim konkluż bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-impliemtazzjoni, fl-applikazzjoni u fl-iżvilupp ta’ l-acquis ta’ Schengen[26], li jaqgħu fl-ambitu indikat fl-Artikolu 1, il-punt G tad-Deċiżjoni 1999/437/KE li jinqara flimkien ma’ l-Artikolu 3 tad-Deċiżjoni tal-Kunsill 2008/149/ĠAI[27] dwar il-konklużjoni ta' dak il-Ftehim f’isem l-Unjoni Ewropea. 27. Fir-rigward ta' Liechtenstein, din id-Deċiżjoni tikkostitwixxi żvilupp tad-dispożizzjonijiet ta' l-acquis ta' Schengen fi ħdan it-tifsira tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità ta' Liechtenstein dwar l-adeżjoni tal-Prinċipalità ta' Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjażżjoni tal-Konfederazzjoni Żvizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen li jaqa' fi ħdan il-qasam imsemmi fl-Artikolu 1, punt G tad-Deċiżjoni tal-Kunsill 1999/437/KE tas-17 ta' Mejju 1999 ikkunsidrat flimkien ma' l-Artikolu 3 tad-Deċiżjoni tal-Kunsill 2008/262/KE tat-28 ta' Frar 2008 dwar l-iffirmar, f'isem il-Komumità Ewropea, u dwar l-applikazzjoni provviżorja ta' ċerti dispożizzjonijiet tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipalità ta' Liechtenstein dwar l-adeżjoni tal-Prinċipalità ta' Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjażżjoni tal-Konfederazzjoni Żvizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen[28]. 28. Din id-Deċiżjoni għandha tapplika għar-Renju Unit u għall-Irlanda fid-dati stabbiliti skond il-proċeduri stabbiliti fl-istrumenti rilevanti rigward l-applikazzjoni ta’ l-acquis ta’ Schengen għal dawk l-Istati. IDDEĊIEDA KIF ĠEJ: Artikolu 1 It-tema u l-ambitu Din id-Deċiżjoni tistabbilixxi l-ħidmiet u r-responsabbiltajiet għall-migrazzjoni mis-SIS 1+ għas-SIS II, inklużi l-provi finali tas-SIS II. Artikolu 2 Definizzjonijiet Għall-finijiet ta’ din id-Deċiżjoni, għandhom japplikaw id-definizzjonijiet li ġejjin: (a) 'SIS II Ċentrali' tfisser il-funzjoni ta’ appoġġ tekniku tas-Sistema tas-SIS II li jkun fiha bażi tad-dejta, il-'bażi tad-dejta tas-SIS II', u interface nazzjonali uniformi (NI-SIS). (b) 'C.SIS' tfisser il-funzjoni ta’ appoġġ tekniku tas-SIS 1+. (c) 'N-SIS' tfisser is-sistema nazzjonali tas-SIS 1+, li tikkonsisti fis-sistemi ta’ dejta nazzjonali li jikkomunikaw mas-C.SIS. (d) 'N-SIS II' tfisser is-sistema nazzjonali tas-SIS II, li tikkonsisti fis-sistemi ta’ dejta nazzjonali li jikkomunikaw mas-SIS II Ċentrali. (e) 'Konvertitur' tfisser għodda teknika li tippermetti li s-C.SIS tkun tista’ tikkomunika mas-SIS II Ċentrali. Artikolu 3 It-Test Komprensiv 29. L-Istati Membri li qed jipparteċipaw fis-SIS 1+, flimkien mal-Kummissjoni, għandhom iwettqu test komprensiv. 30. It-test komprensiv għandu jiffaċilita, b’mod partikolari, it-tlestija ta’ l-arranġamenti tekniċi meħtieġa mill-Istati Membri sabiex jipproċessaw id-dejta tas-SIS II u t-turija li l-livell ta' prestazzjoni tas-SIS II huwa mill-anqas l-istess bħal dak miksub mis-SIS 1+. 31. It-test komprensiv għandu jsegwi skeda u jiġi bbażat fuq l-ispeċifikazzjonijiet tekniċi definiti mill-Istati Membri, li jaġixxu fi ħdan il-Kunsill, flimkien mal-Kummissjoni. 32. Ir-riżultati tat-test għandhom jiġu analizzati mill-Istati Membri, li jaġixxu fi ħdan il-Kunsill, u l-Kummissjoni. 33. L-Istati Membri li ma jipparteċipawx fis-SIS 1+ jistgħu jipparteċipaw fit-test komprensiv. Artikolu 4 It-test dwar informazzjoni supplimentari 34. L-Istati Membri li qed jipparteċipaw fis-SIS 1+ għandhom iwettqu test fuq l-iskambju ta’ l-informazzjoni supplimentari. 35. It-test dwar informazzjoni supplimentari għandu jsegwi skeda u jiġi bbażat fuq l-ispeċifikazzjonijiet tekniċi definiti mill-Istati Membri, li jaġixxu fi ħdan il-Kunsill, flimkien mal-Kummissjoni. 36. Ir-riżultati tat-test għandhom jiġu analizzati mill-Istati Membri, li jaġixxu fi ħdan il-Kunsill. 37. L-Istati Membri li ma jipparteċipawx fis-SIS 1+ jistgħu jipparteċipaw fit-test dwar informazzjoni supplimentari. Artikolu 5 L-Arkitettura temporanja għall-Migrazzjoni 38. Għandha tiġi stabbilita arkitettura ta’ migrazzjoni temporanja tas-SIS, li tqabbad is-SIS II Ċentrali, is-C.SIS, in-N-SIS II u n-N-SIS għal perjodu tranżitorju. 39. Il-Kummissjoni għandha tipprovdi konvertitur bħala parti mis-SIS II Ċentrali. Franza, għan-nom ta’ l-Istati Membri li qed jipparteċipaw fis-SIS 1+, flimkien mal-Kummissjoni għandha tqabbad is-C.SIS mas-SIS II Ċentrali. Franza, għan-nom ta’ l-Istati Membri, għandha tagħmel id-dejta disponibbli, jekk ikun meħtieġ, sabiex tiġi ttestjata l-arkitettura temporanja għall-migrazzjoni. 40. Franza, għan-nom ta’ l-Istati Membri, flimkien ma' l-Istati Membri u mal-Kummissjoni għandha teżegwixxi u tanalizza l-arkitettura temporanja għall-migrazzjoni. Artikolu 6 Il-migrazzjoni lejn s-SIS II 41. L-Istati Membri li jkunu qed jipparteċipaw fis-SIS 1+ għandhom jaqilbu mis-SIS 1+ għas-SIS II billi jużaw l-arkitettura temporanja għall-migrazzjoni, bl-appoġġ ta' Franza, li taġixxi f'isem l-Istati Membri u l-Kummissjoni. 42. Il-migrazzjoni għandha ssir skond skeda mfassla mill-Istati Membri, li jaġixxu fi ħdan il-Kunsill. 43. Franza, li taġixxi f'isem l-Istati Membri, għandha tagħmel disponibbli d-database tas-SIS 1+. 44. Il-Kummissjoni għandha ddaħħal id-database tas-SIS 1+ fis-SIS II Ċentrali. Artikolu 7 Il-manutenzjoni u l-iżvilupp 45. Il-Kummissjoni għandha tieħu ħsieb u, fejn ikun meħtieġ, tiżviluppa aktar is-SIS II Ċentrali u l-Infrastruttura tal-Komunikazzjoni, inkluż il-korrezzjoni ta' l-iżbalji. 46. L-Istati Membri għandhom jieħdu ħsieb u, fejn ikun meħtieġ, jiżviluppaw aktar in-N-SIS II tagħhom. Artikolu 8 Il-kooperazzjoni L-Istati Membri u l-Kummissjoni għandhom jikkooperaw, fl-istadji kollha tal-migrazzjoni, sabiex ilestu il-proċess. Artikolu 9 Iż-żamma ta’ reġistri fis-SIS II Ċentrali 47. Mingħajr preġudizzju għad-dispożizzjonijiet rilevanti tat-Titolu IV u Titolu VI tal-Konvenzjoni ta’ Schengen, il-Kummissjoni għandha tiżgura li kull aċċess għal, u kull skambju ta’ dejta personali fi ħdan, is-SIS II Ċentrali jiġu rreġistrati għall-finijiet ta’ verifika dwar jekk it-tfittxija tkunx skond il-liġi jew le, għall-fini ta’ monitoraġġ tal-legalità ta’ l-ipproċessar tad-dejta u sabiex ikun żgurat il-funzjonament tajjeb tas-SIS II Ċentrali u tas-sistemi nazzjonali, l-integrità u s-sigurtà tad-dejta. 48. Ir-reġistri għandhom juru, b’mod partikolari, d-data u l-ħin li fihom id-dejta tkun ġiet trasmessa, il-kriterji użati biex isiru tfittxijiet, ir-referenza għad-dejta trasmessa u l-isem ta’ l-awtorità kompetenti responsabbli għall-ipproċessar tad-dejta. 49. Ir-reġistri jistgħu jintużaw biss għall-finijiet msemmija fil-paragrafu 1 u għandhom jitħassru wara perjodu ta’ tliet snin mill-ħolqien tagħhom. 50. Ir-reġistri jistgħu jinżammu għal perjodu itwal jekk ikunu meħtieġa għal proċeduri ta’ monitoraġġ li jkunu diġa bdew. 51. L-awtoritajiet kompetenti responsabbli milli jivverifikaw jekk it-tfittxijiet ikunux skond il-liġi jew le, mill-monitoraġġ tal-legalità ta’ l-ipproċessar tad-dejta u milli jiżguraw il-funzjonament tajjeb tas-SIS II Ċentrali, l-integrità u s-sigurtà tad-dejta, għandu jkollhom aċċess, fil-limiti tal-kompetenza tagħhom u fuq talba tagħhom, għal dawk ir-reġistri sabiex jiżguraw li huma jwettqu l-kompiti tagħhom. Artikolu 10 Infiq 52. L-ispejjeż li jinqalgħu minħabba l-migrazzjoni, it-test komprensiv, it-test dwar l-informazzjoni supplimentari, il-manutenzjoni u l-miżuri ta’ żvilupp fuq livell ta’ SIS II Ċentrali jew li jikkonċernaw l-Infrastruttura tal-Komunuikazzjoni għandhom jitħallsu mill-baġit ġenerali ta’ l-Unjoni Ewropea. 53. L-ispejjeż tal-migrazzjoni, ta’ l-ittestjar, tal-manutenzjoni u ta’ l-iżvilupp tas-sistemi nazzjonali għandhom jitħallsu minn kull Stat Membru kkonċernat. 54. L-ispejjeż li jinqalgħu mill-attivitajiet fuq livell ta’ SIS 1+, inkluż l-attivitajiet supplementari ta’ Franza, għan-nom ta’ l-Istati Membri li jipparteċipaw fis-SIS 1+, għandhom jitħallsu skond l-Artikolu 119 tal-Konvenzjoni ta’ Schengen. Artikolu 11 Il-Konvenzjoni ta’ Schengen qegħdan b'dan tiġi emendata kif ġej: 1. L-Artikolu segwenti qed jiġi miżjud: "Artikolu 92 A 55. Mid-dħul fis-seħħ tar-Regolament tal-Kunsill (KE) Nru …/2008 u tad-Deċiżjoni tal-Kunsill Nru …/2008/ĠAI l-arkitettura teknika tas-Sistema ta’ Informazzjoni ta’ Schengen tista’ tiġi kkumplimentata bi: (a) SIS II Ċentrali inkluż konvertitur; (b) konnessjoni teknika bejn il-funzjoni ta’ appoġġ tekniku u s-SIS II Ċentrali; (c) sistema nazzjonali tas-Sistema ta’ Informazzjoni ta’ Schengen tat-tieni ġenerazzjoni (N-SIS II); (d) infrastruttura għall-komunikazzjoni bejn is-SIS II Ċentrali u s-sistemi nazzjonali. 56. In-N-SIS II tista’ tieħu post it-taqsima nazzjonali msemmija f’din il-Konvenzjoni li f’dan il-każ l-Istati Membri m’hemmx għalfejn iżommu fajl bid-dejta nazzjonali. 57. F’każ li xi Stat Membru jibdel it-taqsima nazzjonali tiegħu b’N-SIS II, l-obbligi għall-funzjoni ta’ appoġġ tekniku lejn it-taqsimiet nazzjonali kif imsemmi fl-Artikolu 92(2) u (3) isiru obbligi lejn is-SIS II Ċentrali. Is-SIS II Ċentrali tipprovdi s-servizzi neċessarji għad-dħul u għall-ipproċessar tad-dejta tas-SIS. 58. Franza, li taġixxi f'isem l-Istati Membri, l-Istati Membri u l-Kummissjoni għandhom jikkooperaw sabiex jiżguraw li tfittxija fil-fajls tad-dejta ta' N.SIS II jew fid-database tas-SIS II jipproduċi riżultat ekwivalenti għal dak ta' tfittxija fil-fajl tad-dejta tas-sezzjonijiet nazzjonali msemmija fl-Artikolu 92(2)". 2. Fl-Artikolu 119 l-ewwel paragrafu, l-ewwel sentenza, għandha tinbidel b'dan li ġej: "L-ispejjeż ta’ l-installazzjoni u tat-tħaddim tal-funzjoni ta’ appoġġ tekniku msemmija fl-Artikolu 92(3), inklużi l-ispejjeż tal-linji li jikkollegaw it-taqsimiet nazzjonali tas-Sistema ta’ Informazzjoni ta’ Schengen mal-funzjoni ta’ appoġġ tekniku, u ta’ l-attivitajiet eżegwiti b’rabta mal-kompiti konferiti lil Franza, għan-nom ta’ l-Istati Membri li jipparteċipaw fis-SIS 1+, bis-saħħa tar-Regolament tal-Kunsill (KE) Nru …/2008 u tad-Deċiżjoni tal-Kunsill Nru …/2008/ĠAI, għandhom jitħallsu b’mod konġunt mill-Istati Membri." 3. Fl-Artikolu 119, it-tieni paragrafu għandu jinbidel b'dan li ġej: "L-ispejjeż ta’ l-installazzjoni u tat-tħaddim tat-taqsima nazzjonali tas-Sistema ta’ Informazzjoni ta’ Schengen u tal-kompiti konferiti lis-sistemi nazzjonali skond ir-Regolament tal-Kunsill (KE) Nru …/2008 u d-Deċiżjoni tal-Kunsill Nru …/2008/JHA għandhom jitħallsu minn kull Stat Membru individwali." Artikolu 12 Id-dħul fis-seħħ u l-applikabbiltà Din id-Deċiżjoni għandha tidħol fis-seħħ fil-jum wara l-pubblikazzjoni tagħha fil- Ġurnal Uffiċjali ta' l-Unjoni Ewropea . Din tiskadi fid-data li għandha tiġi stabbilita mill-Kunsill, li jaġixxi skond l-Artikolu 71(2) tad-Deċiżjoni Nru 533/2007/JHA. Magħmul fi Brussell, [...] Għall-Kunsill Il-President […] DIKJARAZZJONI FINANZJARJA LEĠIŻLATTIVA 59. L-ISEM IL-PROPOSTA Din id-dikjarazzjoni takkumpanja żewġ proposti leġiżlattivi: Proposta għal Regolament tal-Kunsill dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) Proposta għal Deċiżjoni tal-Kunsill dwar il-migrazzjoni mis-Sistema ta’ Informazzjoni ta’ Schengen (SIS 1+) għas-Sistema ta’ Informazzjoni ta’ Schengen tat-tieni ġenerazzjoni (SIS II) 60. IL-QAFAS ABM / ABB Qasam (Oqsma) ta’ Politika konċernat(i) u Attività/Attivitajiet assoċjata(i): Titolu 18: Il-qasam tal-ħelsien, is-sigurtà u l-ġustizzja Kapitolu 18 02: Solidarjetà – Fruntieri esterni, politika tal-viża u l-moviment liberu tal-persuni 61. LINJI TAL-BAĠIT 62. Il-linji tal-baġit (linji amministrattivi u linji ta’ assistenza teknika u amministrattiva relatati (linji ex-B.A)) inklużi l-intestaturi : 18.02.04 01–Sistema ta’ Informazzjoni ta’ Schengen (SIS II) 63. It-tul ta’ l-azzjoni u ta’ l-impatt finanzjarju: L-approprjazzjonijiet ta’ l-impenji huma previsti għall-2009 bħala parti mis-somma pprogrammata biex tkopri l-iffinanzjar ta’ sistemi ta’ l-IT fuq skala kbira. L-attivitajiet ta’ żvilupp relatati mal-migrazzjoni tad-dejta mis-SIS 1+ għas-SIS II se jitwettqu fil-biċċa l-kbira fl-2008. L-attivitajiet ta’ eżekuzzjoni, li jappartjenu għall-kompitu ta’ dan ir-Regolament huma skedati primarjament għall-2009. Il-ħlasijiet hu mistenni li jiġu eżegwiti fl-2009. 64. Il-karatteristiċi baġitarji ( żid il-linji jekk meħtieġ ): Linja tal-baġit | Tip ta’ nefqa | Ġdid | Kontribuzzjoni ta’ l-EFTA | Il-kontribuzzjonijiet mill-pajjiżi applikanti | L-intestatura fil-perspettiva finanzjarja | 18 02 04 01 | Mhux obblig | Diff[29]/[30] | LE | LE | LE | 3a | 65. SOMMARJU TAR-RIŻORSI 66. Riżorsi Finanzjarji 67. Sommarju tal-flus allokati (CA) u tal-pagamenti allokati (PA) EUR miljuni (sa 3 postijiet deċimali) Tip ta’ nefqa | Taqsima nru | 2008 | 2009 | 2010 | Total | Spiża operattiva | L-Approprjazzjonijiet ta’ Impenn (AI) | 8.1 | a | 9,350 | 9,350 | L-Approprjazzjonijiet ta’ Ħlas (AĦ) | b | 9,350 | 9,350 | Nefqa amministrattiva fl-ammont ta’ referenza | Assistenza teknika u amministrattiva (NDA) | 8.2.4 | c | TOTAL TA’ L-AMMONT TA’ REFERENZA | Approprjazzjonijiet ta’ impenn | a+c | 9,350 | 9,350 | L-Approprjazzjonijiet ta’ Ħlas | b+c | 9,350 | 9,350 | Riżorsi umani u nefqa assoċjata (NDA) | 8.2.5 | d | 4,245 | 4,245 | Spejjeż amministrattivi, minbarra r-riżorsi umani u l-ispejjeż relatati, mhux inklużi fl-ammont ta’ referenza (NDA) | 8.2.6 | e | 0,321 | 0,321 | Spiża finanzjarja totali indikattiva ta’ l-intervent TOTAL AI inkluża n-nefqa tar-riżorsi umani | a+c+d+e | 13,916 | 13,916 | TOTAL AĦ inkluża n-nefqa tar-riżorsi umani | b+c+d+e | 13,916 | 13,916 | Dettalji ta’ ko-finanzjament Jekk il-proposta tinvolvi l-kofinanzjament mill-Istati Membri, jew korpi oħra (jekk jogħġbok speċifika liema), stima tal-livell ta’ dan il-kofinanzjament għandha tiġi indikata fit-tabella t’hawn taħt (linji addizzjonali jistgħu jiġu miżjuda jekk huma previsti korpi differenti għall-provvista tal-kofinanzjament): M/A 68. Il-kompatibbiltà ma’ l-Ipprogrammar Finanzjarju X Il-proposta hija kompatibbli ma’ l-ipprogrammar finanzjarju eżistenti. ( Il-proposta se tikkonsisti fl-ipprogrammar mill-ġdid ta’ l-intestatura rilevanti fil-perspettiva finanzjarja. ( Il-proposta tista' titlob li jkunu applikati d-dispożizzjonijiet tal-Ftehim Interistituzzjonali[31] (jiġifieri l-flessibilità ta' l-istrument jew ir-reviżjoni tal-perspettiva finanzjarja). 69. L-impatt finanzjarju fuq id-Dħul ( Il-proposta m’għandha l-ebda implikazzjoni finanzjarja fuq id-dħul X Il-proposta għandha impatt finanzjarju – l-effett fuq id-dħul hu kif ġej: - Il-kontribuzzjoni min-Norveġja 2,219512 % u mill-Iżlanda: 0,107994 % (ċifri ta' l-2006) għal spejjeż operazzjonali, abbażi ta' l-Art. 12(1), it-tieni paragrafu tal-Ftehim konkluż mill-Kunsill ta' l-Unjoni Ewropea u r-Repubblika ta' l-Iżlanda u r-Renju tan-Norveġja rigward l-assoċjazzjoni ta' dawk iż-żewġ stati ma' l-implimentazzjoni, l-applikazzjoni u l-iżvilupp ta' l-acquis ta' Schengen (ĠU L 176, 10.7.1999, p. 36) - Il-kontribuzzjoni mill-Iżvizzera: 2,57 % (ċifri ta’ l-2006), għall-ispejjeż operattivi, ibbażata fuq l-Art 11 (3) it-tieni paragrafu tal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera ma' l-implimentazzjoni, l-applikazzjoni u l-iżvilupp ta' Schengen (ĠU L 53, 27.2.2008, p. 52). EUR miljuni (sa post deċimali wieħed) Qabel l-azzjoni [Sena n-1] | Is-sitwazzjoni wara l-azzjoni | Għadd totali ta’ riżorsi umani | 45 | 41 Persunal bħalissa qed jaħdmu fuq l-attivitajiet ta’ żvilupp fdati lill-Kummissjoni skond ir-Regolament tal-Kunsill (KE) Nru 2424/2001. Il-41 impjegat flimkien ma’ 4 oħra se jkomplu jaħdmu fuq attivitajiet li jappartjenu għall-kompitu ta’ dan ir-Regolament. L-ispejjeż relatati jitħallsu kif meħtieġ, mill-2009. 70. KARATTERISTIĊI U GĦANIJIET Għad-dettalji tal-kuntest tal-proposta ara l-Memorandum ta’ Spjegazzjoni. Il-ħtieġa li għandha tinqeda fi żmien qasir jew fit-tul Il-proposta għandha l-għan li tforni qafas legali għall-migrazzjoni bla skossi mis-SIS 1+ għas-SIS II sabiex l-Istati Membri jkunu jistgħu jippreparaw għal din l-operazzjoni u, sabiex qabel din l-azzjoni, ifornu l-qafas legali għat-testijiet komprensivi finali (globali). Test komprensiv tas-SIS II għandu jsir fl-2008 u fl-2009 mill-Kummissjoni bl-appoġġ ta’ kuntratturi esterni. Għall-finijiet ta’ migrazzjoni, arkitettura teknika temporanja tas-sistemi hija meħtieġa wkoll fejn is-SIS 1+ tkun qed titħaddem b’mod parallel mas-SIS II fuq livell ċentrali. 71. Il-valur miżjud ta’ l-involviment Komunitarju u l-koerenza tal-proposta ma’ strumenti oħrajn finanzjarji u s-sinerġiji possibbli Din il-proposta tikkumplimenta u tiffaċilita l-iżvilupp tas-Sistema ta’ Informazzjoni ta’ Schengen tal-ġenerazzjoni l-ġdida u toħloq sinerġiji bejn is-SIS 1 + u s-SIS II. 72. L-għanijiet, ir-riżultati mistennija u l-indikaturi relatati tal-proposta fil-kuntest tal-qafas ABM L-għan ewlieni tal-proposta huwa li jiżgura l-bidu b’suċċess tat-tħaddim tas-SIS II. Ir-riżultat mistenni ta’ din il-proposta huwa li jiżgura l-migrazzjoni bla skossi tad-dejta mis-SIS 1 + għas-SIS II kif ukoll il-konverżjoni sħiħa għas-SIS II. L-indikatur huwa li l-Istati Membri kollha għandhom jaqilbu b'suċċess is-sistemi u d-dejta tagħhom. 73. Il-Metodu ta’ Implimentazzjoni (indikattiv) Uri hawn taħt il-metodi magħżula għall-implimentazzjoni ta’ l-azzjoni. ٱX Tmexxija ċentralizzata X Direttament mill-Kummissjoni Indirettament b’delega lil: Aġenziji Eżekuttivi Korpi stabbiliti mill-Komunitajiet imsemmija fl-art. 185 tar-Regolament Finanzjarju ٱ Korp(i) nazzjonali tas-settur pubbliku b'missjoni ta' servizz pubbliku ٱ Ġestjoni konġunta jew iddeċentralizzata Ma’ l-Istati Membri Ma’ pajjiżi terzi Tmexxija konġunta ma’ organizzazzjonijiet internazzjonali (jekk jogħġok speċifika) Kummenti rilevanti: 74. IL-MONITORAĠĠ U L-VALUTAZZJONI 75. Is-sistema ta’ monitoraġġ Il-progess se jiġi evalwat f’punti regolari u l-prestazzjoni mkejjla ma’ standards meħtieġa u kriterji stabbiliti minn qabel. Dan għandu juri li l-investiment iwassal għar-riżultat meħtieġ. Il-monitoraġġ għandu jsir permezz ta’ kuntrattur ta’ appoġġ estern għall-assigurazzjoni tal-kwalità. 76. L-evalwazzjoni 77. Evalwazzjoni ex-ante Il-konklużjonijiet tal-Kumitat tas-SIS II tad-19 ta’ Diċembru 2007, imfassla fuq il-bażi tar-rapport tal-valutazzjoni ta’ l-impatt li ġie ppreparat mill-Grupp ta’ Ħidma dwar il-Migrazzjoni. 78. Il-miżuri meħuda wara evalwazzjoni interim/ex-post (it-tagħlimiet meħuda minn esperjenzi simili fl-imgħoddi) Mhux applikabbli 79. It-termini u l-frekwenza ta’ l-evalwazzjoni futura L-evalwazzjonijiet futuri għandhom isiru wara t-test komprensiv (l-ewwel evalwazzjoni) u wara li tkun saret il-migrazzjoni (it-tieni evalwazzjoni). Kull evalwazzjoni għandha tkejjel l-effikaċja ta’ l-azzjonijiet u għandha tindika jekk it-test u jekk il-migrazzjoni ġewx eżegwiti kif suppost. 80. IL-MIŻURI KONTRA L-FRODI Il-proċeduri tal-Kummissjoni għall-għoti ta’ kuntratti se jiġu applikati, biex tiġi żgurata l-konformità mal-liġi Komunitarja dwar il-kuntratti pubbliċi. 81. DETTALJI TAR-RIŻORSI 82. L-għanijiet tal-proposta f’termini ta’ l-ispiża finanzjarja tagħhom Approprjazzjonijiet għall-impenji f'miljuni ta' EUR (sa 3 punti deċimali) (L-Intestaturi ta' l-Għanijiet, l-azzjonijiet u r-riżultati għandhom jiġu pprovduti) | Tip ta’ azzjoni | Nefqa medja | 2009 | TOTAL | Nru ta’ riżultati | Spiża totali | Nru ta’ riżultati | Spiża totali | - Azzjoni 2 | Garanzija tal-kwalità | 1,250 | 1,250 | - Azzjoni 3 | Studji | 1,500 | 1,500 | - Azzjoni 4 | Talbiet għal tibdil | 2,000 | 2,000 | - Azzjoni 5 | Taħriġ (Coaching) | 0,500 | 0,500 | - Azzjoni 6 | Manutenzjoni u analiżi relatati mat-testijiet | 1,000 | 1,000 | - Azzjoni 7 | Appoġġ addizzjonali madwar iż-żmien ‘go live’ | 2,100 | 2,100 | - Azzjoni 8 | Kontinġenzi sTESTA | 0,500 | 0,500 | 83. In-Nefqa Amministrattiva 84. Numru u tip ta’ riżorsi umani Tipi ta’ karigi | Il-persunal li għandu jiġi assenjat għall-ġestjoni ta’ l-azzjoni bl-użu ta’ riżorsi eżistenti u/jew ta' riżorsi addizzjonali (l-għadd ta’ karigi /FTEs) | 2008 | 2009 | 2010 | 2011 | 2012 | 2013 | Uffiċjali jew persunal temporaranju[34] ffinanzjat bl-Art. 18 01 01 01 01 A*/AD B*, C*/AST | A*/AD | 21 | B*, C*/AST | 8 | Persunal iffinanzjat[35] bl-Art. 18 01 02 01 u 18 01 02 01 03 Persunal ieħor iffinanzjat bl-Art. | 16 | Persunal ieħor[36] iffinanzjat mill-art. XX 01 04/05 | TOTAL | 45 | Ir-riżorsi umani meħtieġa għall-azzjoni u li huma mniżżla fit-tabella ta' hawn fuq għandhom ikunu allokati biss permezz ta' trasferimenti interni. 85. Deskrizzjoni tal-kompiti li ġejjin mill-azzjoni Tmexxija tal-proġett; Tmexxija teknika; Evalwazzjoni u rapportaġġ; Xiri pubbliku, immaniġġajr kuntrattwali u finanzjarju 86. Sorsi ta’ riżorsi umani (statutorji) X Karigi fil-preżent allokati għat-tmexxija tal-programm li għandhom jiġu mibdula jew estiżi ( Il-postijiet pre-allokati fl-eżerċiżju APS/PDB għas-sena n ( Il-postijiet li għandhom jintalbu fil-proċedura APS/PDB li jmiss ( Il-postjiet li għandhom jiġu organizzati mill-ġdid billi jintużaw riżorsi eżistenti fis-servizz ta’ ġestjoni (organizzazzjoni interna mill-ġdid) ( Il-postijiet meħtieġa għas-sena n għalkemm mhux previsti fl-eżerċizzju APS/PDB tas-sena in kwistjoni 87. Nefqa amministrattiva oħra inkluża fl-ammont ta’ referenza (XX 01 04/05 – In-nefqa fuq il-ġestjoni amministrattiva) M/A 88. L-ispiża finanzjarja tar-riżorzi umani u l-ispejjeż assoċjati mhux inklużi fl-ammont ta’ riferenza EUR miljuni (sa 3 postijiet deċimali) Tip ta’ riżorsi umani | 2008 | 2009 | 2010 | Sena n+3 | Sena n+4 | Sena n+5 u wara | Uffiċjali u persunal temporanju (Art. 18 01 01 01 01) | 3,393 | Persunal iffinanzjat bl-Art. 18 01 02 01 u 18 01 02 01 03 (awżiljarji, esperti nazzjonali, impjegati b’kuntratt, eċċ.) | 0,852 | Total spiża ta’ Riżorsi Umani u spejjeż assoċjati (MHUX fl-ammont ta’ referenza) | 4,245 | Kalkolu – Uffiċjali u aġenti temporanji ffinanzjati bl-Art. 18 01 01 01 Għandha ssir referenza għal Punt 8.2.1, jekk hu applikabbli AD/AST – 117.000 EUR kull sena * 29 persuna = 3,393 mEUR Kalkolu – Persunal iffinanzjat bl-Art. Kalkolu – Persunal iffinanzjat bl-Art. 18 01 02 01 Għandha ssir referenza għal Punt 8.2.1, jekk hu applikabbli Persunal bil-kuntratt (art 18 01 02 01 01) – medja ta’ 55,874 EUR fis-sena * 8 persuni = 0,447 mEUR Esperti nazzjonali (Art 18 01 02 01 03) – 50,578 EUR kull sena * 8 persuni = 0.405 mEUR Sors: Kummissjoni Ewropea, nota PMO, 19.01.2007, stimi għas-sena 2007 8.2.6 Nefqa oħra amministrattiva mhux inkluża fl-ammont ta’ referenza EUR miljuni (sa 3 postijiet deċimali) | Sena n | Sena n+1 | Sena n+2 | Sena n+3 | Sena n+4 | Sena n+5 u wara | TOTAL | 18 01 02 11 01– Missjonijiet | 0,131 | 0,131 | 18 01 02 11 02– Laqgħat & Konferenzi | 0,190 | 0,190 | 2 Total ta’ Nefqa Oħra tal-Maniġment (XX 01 02 11) | 3 Nefqa oħra ta' natura amministrattiva (speċifika inkluża referenza għal-linja tal-baġit) | Nefqa Amministrattivi totali, barra spejjeż ta’ riżorsi umani u spejjeż assoċjati (MHUX inkluża fl-ammont ta’ referenza) | 0,321 | 0,321 | Missjonijiet jinkludu żjajjar lis-27 Stat Membru fis-SIS 1+ għal 2 persuni (0,131 mEUR). Kalkolu – Nefqa amministrattiva oħra li mhix inkluża fl-ammont ta’ referenza – [1] ĠU L 381, 28.12.2006, p. 4. [2] ĠU L 205, 7.8.2007, p. 63. [3] ĠU L 239, 22.9.2000, p. 19. Il-Konvenzjoni kif l-aħħar emendata bid-Deċiżjoni 2007/533/KE tad-12 ta' Ġunju 2007 (ĠU L 205, 7.7.2007, p. 63). [4] ĠU L 328, 13.12.2001, p. 4. [5] ĠU L 411, 30.12.2006, p. 1. [6] ĠU L 328, 13.12.2001, p. 1. [7] ĠU L 411, 30.12.2006, p. 78. [8] ĠU L 381, 28.12.2006, p. 1. [9] ĠU L 79, 20.3.2007, p. 20, u ĠU L 79, 20.3.2007, p. 29. [10] ĠU L 57, 1.3.2008, p. 1. [11] ĠU L 57, 1.3.2008, p. 14. [12] ĠU C […], […], p. […]. [13] ĠU C […], […], p. […]. [14] ĠU L 239, 22.9.2000, p. 19. Il-Konvenzjoni, kif emendata bir-Regolament (KE) Nru 1160/2005 tal-Parlament Ewropew u tal-Kunsill (ĠU L 191, tat-22.07.2005, p. 18). [15] ĠU L 328, 13.12.2001, p.4. Regolament kif emendat mir-Regolament (KE) Nru 1988/2006 (ĠU L 411, 30.12.2006, p. 1). [16] ĠU L 328, 13.12.2001, p. 1. Id-Deċiżjoni kif emendata mid-Deċiżjoni tal-Kunsill Nru 2006/1007/ĠAE (ĠU L 411, 30.12.2006, p. 78). [17] ĠU L 205, 7.8.2007, p. 63. [18] ĠU L 381, 28.12.2006, p. 4. [19] ĠU L 248, 16.9.2002, p. 1. Ir-Regolament kif emendat l-aħħar mir-Regolament (KE) Nru 1525/2007 (ĠU L 343, 27.12.2007, p. 9). [20] ĠU L 8, 12.1.2001, p. 1. [21] ĠU L 12, 17.1.2004, p. 47. [22] ĠU L 131, 1.6.2000, p. 43. [23] ĠU L 64, 7.3.2002, p. 20. [24] ĠU L 176, 10.7.1999, p.36. [25] ĠU L 176, 10.7.1999, p.31 [26] ĠU L 53, 27.2.2008, p. 52. [27] ĠU L 53, 27.2.2008, p.50. [28] ĠU L 83, 26.3.2008, p. 5 [29] Approprjazzjonijiet differenzjati. [30] Approprjazzjonijiet mhux differenzjati, minn hawn 'il quddiem AMD. [31] Ara l-punti 19 u 24 tal-Ftehim Interistituzzjonali. [32] Linji oħra għandhom jiġu miżjuda jekk ikun meħtieġ, jiġiferi jekk it-tul ta’ żmien ta’ l-azzjoni jeċċedi s-sitt snin [33] Kif deskritt fit-Taqsima 5.3 [34] L-ispiża ta’ dawn MHIX koperta bl-ammont ta’ referenza [35] L-ispiża ta’ dawn MHIX koperta bl-ammont ta’ referenza [36] L-ispiża ta’ dawn hija inkluża fl-ammont ta’ referenza